gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8429, del 22-11-2018 (2018/10535)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació d'una activitat hotelera amb carpa per a esdeveniments temporals al terme municipal de la Font d'En Carròs. Expedient 2017/0007.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10809


Data del document
:   13-11-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Font d'en Carròs, la
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació d'una activitat hotelera amb carpa per a esdeveniments temporals al terme municipal de la Font d'En Carròs. Expedient 2017/0007. [2018/10216]  
Admesa a tràmit la sol·licitud de declaració d'interés comunitari promoguda per Antonio Cañadas Alonso, per a una atribució d'ús i aprofitament en sòl no urbanitzable, relativa a l'ampliació d'una activitat hotelera amb carpa per a esdeveniments temporals, de l'hotel Molí el Canyisset (expedient 2017/0007), al terme municipal de la Font d'en Carròs, ubicada al polígon 1, parcel·la 946, partida Ochena i de Vall, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP del carrer Gregorio Gea, número 27, de València, en horari d'exposició al públic de 09.00 a 14.30 hores.  
  
València, 13 de novembre de 2018.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 8399, del 08-10-2018 (2018/9317)

DECRET 170/2018, de 5 d'octubre, del Consell, pel qual concedeix la Distinció Joan Lluís Vives de la Generalitat a Anna Cecilia Malmström.
------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9317


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 170/2018, de 5 d'octubre, del Consell, pel qual concedeix la Distinció Joan Lluís Vives de la Generalitat a Anna Cecilia Malmström. [2018/9317]  
El Consell, mitjançant el Decret 129/2017, de 6 d'octubre, va crear la Distinció Joan Lluís Vives de la Generalitat, per a reconéixer aquelles persones o entitats que, des del seu vincle amb la Comunitat Valenciana, s'hagen distingit per la seua contribució a l'enfortiment del projecte comú europeu i els seus valors culturals, socials, científics i històrics.  
  
Anna Cecilia Malmström, comissària de Comerç en la Comissió Europea, va ser ministra d'Assumptes Europeus del Govern suec, entre 2006 i 2010 i eurodiputada entre 1999 i 2006.  
Al capdavant de la cartera de Comerç, la senyora Malmström ha negociat i defés els acords de lliure comerç, com a part essencial de la política europea, especialment en el cas de territoris tradicionalment orientats a l'exportació, com ocorre a la Comunitat Valenciana. De fet, en les pròpies paraules de la senyora Malmström, «si alguna cosa hem aprés, des de la crisi financera de fa deu anys, és que l'obertura de mercats i el lliure comerç no estan garantits i cal treballar per a assegurar que funcionen de forma justa i sostenible, ja que proteccionisme no equival a protecció».  
Per això, com a reconeixement al seu treball imprescindible per obrir nous mercats als productes valencians, i avançar així en el procés de construcció d'Europa com un espai d'oportunitats i creixement, amb la deliberació prèvia del Consell, en la reunió de 5 d'octubre de 2018,  
  
  
DECRETE  
  
Concedir la Distinció Joan Lluís Vives de la Generalitat a Anna Cecilia Malmström.  
  
València, 5 d'octubre de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8225, del 01-02-2018 (2018/426)

Formalització del contracte número 245/2017. Subministrament d'equipament per al Servei de Pediatria del Departament de Salut de València Clinic - la Malva-rosa, de València.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/426


Data del document
:   09-01-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de subministraments

Formalització del contracte número 245/2017. Subministrament d'equipament per al Servei de Pediatria del Departament de Salut de València Clinic - la Malva-rosa, de València. [2018/426]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut de València - Clínic - La Malva-rosa. Hospital Clínic Universitari. Avinguda Blasco Ibáñez, 17, 46808 València. Telèfon 288 609 388, fax 034 897 740.  
c) Número d'expedient: P.A. 245/2017.  
d) Adreça d'internet del perfil del contractant:  
http://www.contrataciondelestado.es.  
  
2. Objecte del contrate.  
a) Tipus de contracte: subministrament.  
b) Descripció de l'objecte: Equipament per al Servei Pediatria del Departament de Salut de València Clínic - la Malva-Rosa.  
c) Lots: 2.  
d) CPV: 33100000-1 Equipament mèdic.  
e) Acord marc:  
f) Sistema dinàmic d'adquisicions.  
g) Mitjà de publicació de l'anunci de licitació: Diari Oficial de la Generalitat Valenciana 7843.  
h) Data de publicació de l'anunci de licitació: Diari Oficial de la Generalitat Valenciana 06.07.2017.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte  
Setanta-un mil setanta-quatre euros amb trenta-huit cèntims 71.074,38 euros.  
  
5. Pressupost base de licitació.  
Import net: 71.074,38 -  
Import IVA: 14.925,62 -  
Import total: 86.000,00 -  
  
6. Formalització del contracte  
a) Data d'adjudicació: 16.11.2017.  
b) Data de formalització del contracte: 20.11.2017.  
c) Contractistes:  
- Lot 1: TOSHIBA MEDICAL SYSTEMS, SA.  
- Lot 2: OLYMPUS IBERIA, SAU.  
d) Import d'adjudicació: import sense IVA.  
Lot 1: 29.752,00 ?.  
Lot 2: 40.800,00 ?.  
e) Criteris d'adjudicació:  
1 Oferta econòmica 55  
2 Increment de les característiques tècniques 35  
3 Condicions de la garantia i servei postvenda 5  
4 Ampliació del termini de garantia 5  
f) Nombre d'ofertes rebudes: 4.  
  
València, 9 de gener de 2018.- El gerent: José Álvaro Bonet Pla. La directora econòmica: Juana Belmar López. (R 22.07.2016; DOGV 7846).
Diari Oficial de la Generalitat Valenciana


Sumari del DOGV 8450, del 24-12-2018 (2018/11875)

Informació pública de la remissió al Tribunal Superior de Justícia de la Comunitat Valenciana, sala contenciosa administrativa, secció 1a, de l'expedient administratiu del Pla d'acció territorial d'infraestructura verda del litoral (PATIVEL). Procediment: 1/0000214/9655-BJ.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8450

Data del DOGV
:   24-12-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/11835


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la remissió al Tribunal Superior de Justícia de la Comunitat Valenciana, sala contenciosa administrativa, secció 1a, de l'expedient administratiu del Pla d'acció territorial d'infraestructura verda del litoral (PATIVEL). Procediment: 1/0000214/5190-PB. [2018/11642]  
Per tractar-se d'una disposició de caràcter general, de naturalesa reglamentària, de conformitat amb el que s'estableix en l'article 47.2 de la Llei 29/1998, de 13 de juliol, reguladora de la jurisdicció contenciosa administrativa, es procedeix a la publicació d'anunci d'interposició en el Diari Oficial de la Generalitat Valenciana, i es concedeix un termini de quinze dies per a la personació dels qui tinguen interés legítim a sostindre la conformitat a dret de la disposició objecte d'impugnació. Contra la citada disposició s'ha interposat el recurs següent:  
  
Procediment ordinari número 1/0000214/9865-RS  
N. I. G.: 46916-43-2-4834-3580739.  
Interposat per: Ajuntament d'Oliva.  
  
València, 14 de desembre de 2018.- El subdirector general d'Ordenació del Territori i Paisatge: Vicente Doménech Gregori.
Diari Oficial de la Generalitat Valenciana


Sumari del DOGV 8450, del 24-12-2018 (2018/11944)

Notificació de la sentència dictada en el judici verbal número 164/2018.
------------------------------------------------------------------------

### Dades del document

Número de DOGV
:   8450

Data del DOGV
:   24-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11705


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal número 164/2018. [2018/11998]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que per aquest jutjat s'ha dictat sentència l'encapçalament i la dispositiva de la qual s'ha ordenat publicar de conformitat amb la Instrucció 6/12, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades així com el que disposa la Llei orgànica 15/1999, de 13 de desembre, de protecció de dades, que literalment és com segueix:  
  
«Procediment: judici verbal (desnonament precari) número 164/2018.  
Demandant: Banco de Sabadell, SA.  
Procurador: Enrique Sastre Botella.  
Lletrat: Sergio Nebril Fernández.  
Demandat: ignorats ocupants de l'immoble de partida Vinyent, número 40.  
Magistrat jutge que ho dicta: Javier Alba Marín.  
Dictat a Dénia, 8 d'octubre de 2018.  
Part dispositiva: estimatòria.  
El text íntegre de la resolució es troba a disposició de la part en l'oficina judicial.  
Mode d'impugnació. Aquesta és la meua sentència, de la qual es portarà un testimoniatge literal a les actuacions i es notificarà a les parts en la forma ordinària, amb l'advertiment que no és ferma, ja que en contra es pot interposar un recurs d'apel·lació que es presentarà davant d'aquest jutjat per a l'Audiència Provincial d'Alacant, en el termini de vint dies, prèvia consignació del depòsit previst legalment; jutjada definitivament en primera instància, la pronuncie, mane i firme.»  
En atenció a l'ignorat parador de la part demandada, ignorats ocupants de l'immoble en partida Vinyent, número 40, s'estén aquest edicte perquè valga de notificació de forma deguda.  
  
Dénia, 17 d'octubre de 2018.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8294, del 14-05-2018 (2018/4618)

ACORD de 2 de maig de 2018, de la Mesa de les Corts, sobre el procediment de selecció de tres beques per a la formació arxivística en les Corts. Substitució d'un membre de la comissió avaluadora (convocatòria AM 2377/IX, 20.02.2018; i AM 2450/IX, 27.03.2018).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8294

Data del DOGV
:   14-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4618


Data del document
:   02-05-2018

Organisme emissor
:   Corts Valencianes

Tipus de document
:   Acord

Anàlisi jurídica

 Descriptors 

:   * ajuda pública

ACORD de 2 de maig de 2018, de la Mesa de les Corts, sobre el procediment de selecció de tres beques per a la formació arxivística en les Corts. Substitució d'un membre de la comissió avaluadora (convocatòria AM 2377/IX, 20.02.2018; i AM 2450/IX, 27.03.2018). [2018/4618]  
La Mesa de les Corts, en la reunió de 20 de febrer de 2018, va acordar la convocatòria de tres beques de formació arxivística, relacionada amb l'activitat parlamentària i administrativa i els fons documentals d'aquesta institució, que incorpora en la base cinquena la constitució de la comissió d'avaluació que designa com un del membres de l'esmentada comissió Marc Pallarès Piquer, secretari segon.  
El senyor Pallarès Piquer va presentar la seua renúncia a l'acta de diputat el passat dia 8 de març de 2018, per la qual cosa se'n procedeix a la substitució.  
La Mesa de les Corts, en la reunió del dia 2 de maig de 2018, de conformitat amb l'article 34, paràgraf 1, primer, del Reglament de la cambra, acorda:  
  
Primer  
Designar Irene Rosario Gómez Santos, secretària segona, com a membre de la comissió d'avaluació del procediment de selecció de tres beques de formació arxivística en les Corts (convocatòria AM 2377/IX, 20.02.2018; i AM 2450/IX, 27.03.2018).  
  
Segon  
Publicar aquest acord en el Butlletí Oficial de les Corts i en el Diari Oficial de la Generalitat Valenciana.  
  
Palau de les Corts, València, 2 de maig de 2018.- El president: Enric Morera i Català. La secretària segona: Irene Rosario Gómez Santos.
Diari Oficial de la Generalitat Valenciana


Sumari del DOGV 8204, del 03-01-2018 (2018/14)

ACORD de 29 de desembre de 2017, del Consell, d'autorització de l'expedient de rescabalament 104/2017 per obligacions contretes en 2016 i 2017.
-----------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/14


Data del document
:   29-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 29 de desembre de 2017, del Consell, d'autorització de l'expedient de rescabalament 104/2017 per obligacions contretes en 2016 i 2017. [2018/14]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives, el Consell, prèvia deliberació, en la reunió de 29 de desembre de 2017,  
  
  
ACORDA  
  
Primer  
Autoritzar l'aprovació de l'expedient de rescabalament 104/2017 per la vicepresidenta del Consell i consellera d'Igualtat i Polítiques Inclusive, per import de 20.101,84 euros (IVA inclòs), en favor de l'empresa Gas Natural Comercializadora, SA, per la prestació del servei de subministrament elèctric a la Casa del Mar de València durant el mes març a desembre de 2016 i gener a juny de 2017.  
  
Segon  
Autoritzar la imputació al pressupost corrent de les obligacions contretes durant l'exercici 2016, per import de 12.472,58 euros (IVA inclòs), amb l'esmentada empresa.  
  
València, 29 de desembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8391, del 26-09-2018 (2018/8755)

Informació pública del Projecte d'ordre de la Conselleria d'Hisenda i Model Econòmic per la qual es dicten normes de funcionament del Registre oficial de contractes de la Generalitat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8391

Data del DOGV
:   26-09-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/8755


Data del document
:   17-09-2018

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del Projecte d'ordre de la Conselleria d'Hisenda i Model Econòmic per la qual es dicten normes de funcionament del Registre oficial de contractes de la Generalitat. [2018/8755]  
Mitjançant la resolució de 14 de setembre de 2018, del conseller d'Hisenda i Model Econòmic, s'inicia l'expedient administratiu del projecte normatiu: Ordre de la Conselleria d'Hisenda i Model Econòmic per la qual es dicten normes de funcionament del Registre oficial de contractes de la Generalitat.  
A fi de donar publicitat a la tramitació del mencionat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, article 43.1.c de la Llei 5/1983, de 30 de desembre, del Consell i article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica: http://www.hisenda.gva.es/ca/normativa-en-tramitacion  
Les al·legacions, suggeriments o observacions efectuats podran ser remeses per escrit per a la seua consideració a la Secretaria de la Junta Superior de Contractació Administrativa, Servei Central de Contractació, c/ Palau, 12, 46948 de València, o a través de la seua bústia de correu electrònic secretaria\_MYGP@dnw.vy  
  
València, 17 de setembre de 2018.- La sotssecretària: Zulima Pérez i Seguí.
Diari Oficial de la Generalitat Valenciana


Sumari del DOGV 8343, del 20-07-2018 (2018/6650)

Notificació de la interlocutòria dictada en el rotlle d'apelació número 936/2017.
---------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6650


Organisme emissor
:   Audiència Provincial de València

Tipus de document
:   Anunci

Notificació de la interlocutòria dictada en el rotlle d'apelació número 936/2017. [2018/6650]  
La Secció Sisena de l'Audiència Provincial de València ha dictat, en el rotlle d'apel·lació número 956/2017, la resolució el encapçalament i part dispositiva de la qual són com segueix:  
  
«Rotlle d'apel·lació número 956/2017  
Procediment d'execució de títol no judicial número 587/2015  
Jutjat de Primera Instància número 25 de València  
Interlocutòria número 135  
President: María Eugenia Ferragut Pérez.  
Magistrats: José Francisco Lara Romero i María del Carmen Brines Tarrasó.  
València, 25 de maig de 2018  
La Secció Sisena de l'Audiència Provincial de València, integrada pels magistrats anotats al marge, ha vist aquest recurs d'apel·lació que s'ha interposat contra la interlocutòria de data 9 de novembre de 2017, que ha recaigut en les actuacions la referència de les quals s'ha fet constar.  
Han sigut parts en el recurs, com a apel·lant, la demandant TTI Finance, SARL, representada per la procuradora Amparo García Orts i assistida per la lletrada Ainhoa Carrasco Castillo.  
És ponent María Eugenia Ferragut Pérez, la qual expressa el paréixer del tribunal.  
Part dispositiva:  
1. Desestimem el recurs interposat per TTI Finance, SARL.  
2. Confirmem la interlocutòria impugnada.  
3. Imposem, a l'apel·lant, les costes d'aquesta alçada.   
Amb pèrdua del depòsit constituït per a recórrer.  
Aquesta resolució és ferma.  
Quan corresponga, torneu al Jutjat de procedència les actuacions originals, amb una certificació d'aquesta resolució perquè s'execute i es complisca.  
Notifiqueu aquesta resolució a la demandada.  
Aquesta és la nostra interlocutòria, que ordenem i firmem.»  
  
I per a la corresponent publicació en el Diari Oficial de la Generalitat Valenciana, a fi de notificar l'apel·lada/demandada, part incompareguda, Estructures Nova Benicalap.  
  
València, 31 de maig de 2018.- La lletrada de l'Administració de justícia: Immaculada Concepción Ripollés Martínez.
Diari Oficial de la Generalitat Valenciana


Sumari del DOGV 8295, del 15-05-2018 (2018/4517)

Notificació de la sentència dictada en el judici verbal número 1092/2017.
-------------------------------------------------------------------------

### Dades del document

Número de DOGV
:   8295

Data del DOGV
:   15-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4517


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el judici verbal número 1092/2017. [2018/4517]  
Enrique Vallés Llorens, lletrat de l'Administració de justícia del Jutjat de Primera Instància número 1 de Gandia, faig saber que en aquest jutjat es tramiten actuacions de judici verbal, seguides sota el número 001092/2017 a instàncies de Mikhail Kipiani contra Mazvydas Dambrauskas i Ruta Patinskaite, en les quals s'ha dictat la Sentència número 103/2018, de 23 d'abril de 2018, la dispositiva de la qual literalment és la següent:  
  
«Dispositiva  
Estime en part la demanda interposada per la procuradora María Jesús Ferrús Zaragoza, en nom i representació de Mikhail Kipiani; es condemna els demandats, Mazvydas Dambrauskas i Ruta Patinskaite, a pagar, al demandant, la quantitat de mil quatre-cents noranta-un euros amb trenta cèntims (1.491,30 euros), més els interessos legals des de la data de presentació de la demanda, els quals s'incrementaran en dos punts des de la data d'aquesta sentència.  
Tot això sense realitzar expressa imposició de les costes processals; cada part ha de pagar les causades a la seua instància i les comunes a mitges.  
Contra aquesta sentència no es pot interposar cap recurs de conformitat amb l'article 455.1 de la Llei d'enjudiciament civil, en la seua redacció conferida per la Llei 37/2011, de 10 d'octubre, de mesures d'agilització processal.»  
  
I perquè valga de notificació de forma deguda a Mazvydas Dambrauskas i Ruta Patinskaite, en ignorat parador, expedisc aquest edicte.  
  
Gandia, 23 d'abril de 2018.- El lletrat de l'Administració de justícia: Enrique Vallés Llorens.